  Майя Бывальцева 2018-тӥ арын нырысетӥ паларын Ува ёросысь кык семьяын кыктоос вордскизы. Кылем арын та дыр ӵоже ик таӵе учыръёс ӧй вал. Со сярысь ивортодэтъя «Удмуртия» агентстволы вераз ёрос администрациысь ЗАГС ёзэтлэн кивалтӥсез Наталья Калашникова. Куать толэзь ӵоже Ува ёросын 203 нылпи вордскиз — 107 нылъёс но 96 пиос (кылем арын та дыр ӵоже ик 226 вордскемъёс пусъемын вал). 28,6 процентаз семьяосын нырысетӥ нылпизы вордскиз, 36,5 процентаз — кыкетӥез, 24,1 процентаз —куинетӥез. Мукетаз семьяосын ньылетӥ, витетӥ но кыказ куатетӥ нылпизы кылдӥз. Наталья Калашниковалэн верамезъя, вордскемъёс, улонысь кошкемъёс сярысь, ӧжытгес пусъемын. Но ар пумозь югдур тупатскыны быгатоз. Кылем арын ӝыны ар куспын тоже ӧй вал. Но аръя тупатскиз, вордскемъёс 108 адямилы тросгес луизы Наталья Калашникова, Ува ёрос администрациысь ЗАГС ёзэтлэн кивалтӥсезУва ёросын пиосты ӵемгес нимазы Александр, Егор, Максим Иван, Евгений, Матвей. Нылъёсты — Виктория, Анна, Алиса, Дарья, Мария, Ксения, Арина, Валерия, Кира, Ульяна. Шур пумиськылӥсь нимъёс пӧлы шедизы Елизар, Мирослав, Максимиллиан, Архип, Никанор, Марк, Василина, Каролина, Аглая, Мираслава, Стефания, Виолетта. 2018-тӥ арын Ува ёросын 71 семья кылдӥз, 61 паръёс люкиськизы. Тегъёс: Мерлык Ува нылпиос Удмуртия ЗАГС вордскемъёс семья  